Soros' dystre profeti | Information\nJeg tøver ikke med at postulere, at den globale kapitalisme vil bukke under for sine egne systemfejl - hvis ikke denne gang, så næste gang - med mindre vi anerkender systemets brister og søger at udbedre dem i tide.\nCitat af George Soros fra hans nye bog The Crisis of Global Capitalism.\nDet er ikke let - ej heller klogt - at affeje en viis mands sorte spådomme. Når George Soros, én af vor tids finansgenier, taler - så lytter verdens politikere. Eller det burde de i hvert fald.\nI sin netop udkomne bog tegner Soros et dystert billede af det finanssystem, som gjorde ham umådelig rig i løbet af tredive års spekulation på valutamarkederne. Hvad der gør indtryk, er ikke så meget hans velunderbyggede påstand om, at finansmarkeder i sig selv er ustabile størrelser, som svinger vildt i takt med investorers humør og subjektive vurderinger. Det chokerende er, at manglen på mere retlinede regler for kapitalens frie bevægelighed ikke har forvoldt større skade på verdensøkonomien, end det var tilfældet indtil Sydøstasien blev hvirvlet ind i en valutakrise i 1997 - uden fortilfælde i dybde og omfang.\nDet er en omstændighed, som ikke kan vare ved i ret lang tid, mener Soros. På et eller andet tidspunkt vil vi - kapitalismen - stå over for den endelige systemkrise med uforudsigelige følger for vestlig civilisation, herunder demokrati og velfærd. "Jeg kan allerede øjne begyndelsen på denne krise. Den bliver politisk - et folkeligt oprør i den 3. Verden, ekspropriering af multinationale selskaber og genvindelsen af 'nationale' rigdomme. Hvis nogle af dem lykkes, vil finansmarkedernes tillid til systemet blive rystet og det kan føre til en nedadgående spiral," skriver Soros.\nI Soros' øjne er det derfor nødvendigt at indrette de globale institutioner - Den Internationale Valutafond, Verdensbanken, WTO, G7 etc. - på en sådan måde, at en uundgåelig ustabilitet indbygget i finansmarkederne ikke slår over i en destabilisering og i sidste instans en destruktion af selve den globale kapitalisme.\nUanset hvad man mener om den globale kapitalisme - fordelene og ulemperne - bør man tage dette varsel seriøst. Ikke mindst fordi de sidste halvandets års begivenheder i vid udstrækning bekræfter, at Soros diagnose er korrekt. Der er noget grueligt galt, når 40 pct. af verdensøkonomien kan blive kastet ud i en recession, blot fordi investorerne - uanset hvem de er og hvorend de befinder sig - pludselig bliver nervøse for deres penge og hiver dem hjem i ét nu. Ligeledes må et økonomisk system befinde sig i en dyb krise, når kløften mellem den rige del af verdens befolkning - 15 pct. - og den fattige på 85 pct. vokser i stedet for at blive indsnævret, som Harvard-økonomen Jeffrey Sachs fremhævede i gårsdagens avis.\nAlligevel er der grund til at være skeptisk, når Soros maler Fanden på væggen. I sin bog analyserer han kun en del af, hvad vi kalder den globale kapitalisme - nemlig finanskapitalen. Det kan næppe undre, for hans umiddelbare egeninteresse ligger i at få udbedret finanssystemet - ja, redde det fra skibbrud. Ellers vil hverken hans spekulationsfonde og filantropi eller ligesindede i branchen kunne fortsætte med at tjene deres fede indtægter i ret lang tid fremover. Derfor vender Soros sig mod en beskatning af kapitalbevægelser (Tobin-skatten), derfor tager han afstand fra regulering af spekulationsfonde, derfor advarer han mod folkelige oprør som i Indonesien og derfor fordømmer han den nyligt indførte valutakontrol i Malaysia.\nI hans bog fremlægges desuden ikke nogen vurdering af hvilken økonomisk nytte, østasiatiske og latinamerikanske lande drager af kortfristede kapitallån. Hvorfor ikke? Fremtrædende amerikanske økonomer som Jagdish Bhagwati og Dani Rodrik har i interviews med Information gennem de seneste måneder påpeget, at den gevinst en lokal økonomi opnår af Soros' kapital er tvivlsom - så ringe, at den næppe kan måles.\nKort sagt: Soros' egentlige ærinde er at overbevise politikere verden rundt - herunder de danske, som vi ikke håber er blåøjede - om det ønskværdige i at skabe nogle internationale mekanismer, som kan redde spekulationskapitalen fra sin egen undergang. Men det er at vende problemstillingen på hovedet - det egentlige problem er, hvad man kan gøre for at fordele den overskudskapital, som først og fremmest USA, Europa og Japan ligger inde med - vel at mærke på en mere ligelig og retfærdig måde, som kommer hele den globale økonomi til gavn.\nHvis en reform af det internationale finanssystem kun drejer sig om større gennemsigtighed og tilsyn samt mere demokratisk ansvarlighed i IMF og Verdensbanken, er det ikke nok. Betingelsen for en sand reform må være, at beslutningstagerne ikke ser sig blinde på systemfejl, men tager hele den globale kapitalisme op til diskussion og inddrager de dele af verden, som hverken har stemmeret i G7 eller nævneværdig politiske indflydelse i andre institutioner.\nPå trods af den seneste måneds humørstigning på verdens børser og en gradvis tilbagevenden af kapital til de 'nye markeder' er der ifølge Soros ingen grund til at være fortrøstningfuld. På et eller andet tidspunkt vil finanssystemets brister udløse en ny valutakrise. Den kan endda komme ret snart, dersom det globale overudbud på industriprodukter og landbrugsvarer skruer priserne yderligere ned (deflation) og forbrugerefterspørgslen i USA og Europa svigter. Uanset hvor gerne vi vil undgå en recession i Vesten, tyder alt på lave vækstrater i 1999 og faldende profit.\nNår dette scenarie lægges til Soros' beskrivelse af systemfejl i finansverdenen, kan hans dystre profeti desværre gå hen og blive til virkelighed.


Ketho - ny designlinie | Indretning\nKetho - ny designlinie\nDuravit lancerer den nye badeværelsesserie Ketho, der tilbydes i fire forskellige farver med hver sit elegante udtryk.\nForm og farve er to uadskillige begreber i moderne møbeldesign.\nDerfor lancerer Duravit nu en ny badeværelsesserie, der ikke blot udmærker sig ved et enkelt, elegant og tidløst design, men også ved et smagfuldt, inspirerende og innovativt farvevalg.\nDen nye serie hedder ”Ketho” og tilbydes i fire matte farver: Hvid, grå og grafik, der tilfører rummet en tidløs elegance - og så en spændende rød ferrari-agtig farvenuance, der virkelig sætter drøn på designet og skaber en helt speciel friskhed og frækhed i rummet.\n”Ketho”-serien er designet af tyskeren Christian Werner, der er en af Europas mest succesrige møbeldesignere. Han er eksempelvis manden bag flere af de berømte og eksklusive sofaer fra Rolf Benz. Til opgaven for Duravit har han sat ”sensualitet” øverst på dagordenen. Resultatet er en komplet serie af baderumsmøbler i et enkelt og tidløst design, og som er karakteristiske ved de slanke, rektangulære former og ved de grebsfrie låger og skuffer. Lange matte alu-skinner langs lågernes og skuffernes kanter fungerer som ”skjulte” håndtag og får møblerne til at fremstå endnu mere strømlinede og elegante. Det harmoniske look understøttes af den matte struktur på overfladerne, der samtidig gør møblerne behagelige at røre ved og lette at holde.\nSerien består af ikke færre end 44 forskellige elementer og omfatter alt fra en lille væghylde og et fleksibelt rulleskab til praktiske højskabe og underskabe i flere størrelser. Underskabene fås med to skuffer og passer til Duravits helstøbte porcelænsvaske fra Starck 3-serien og D-Code-serien. Der fås også underskabe med integreret bordplade til topmonterede vaske. Spejle og spejlskabe i matchende bredder fuldender designet.


Kreativ vægdekoration: Her er et projekt til den kommende weekend - Modernebolig.dk\nWeekenden kan bruges på mange ting. Mange sætter pris på at tilbringe lørdag og søndag på sofaen med gode film og snacks på programmet. Andre vælger at bruge dagene på at udfolde deres kreative side og deres passion for boligindretning. Hører du til blandt de sidstnævnte, så vil vi nu præsentere dig for et projekt til den kommende weekend. Projektet skal omhandle vægdekoration.\nDine vægge fortjener en god behandling\nEn væg er måske i sig selv ikke det mest spændende i verden. Der er dog mulighed for at give væggen en sådan behandling, at den vil byde på glæde og tryghed. Dette kan lade sig gøre ved brug af vægpynt, som naturligvis spænder bredt. I bund og grund behøves du ikke at gøre noget ved dine vægge, hvis du synes, at de er pæne, som de er. Synes du derimod, at væggene får dit hjem til at se kedeligt og upersonligt ud, så kan det ikke gå for stærkt med at få igangsat nogle tiltag, som vil falde i god jord hos både dig og din familie.\nMan kan ikke undvære vægge i et hjem, så man kan lige så godt få det bedste ud af dem. En mulighed kan være at forkæle dem med et par posters eller plakater. Dette vægpynt er super let at sætte op på væggen, og så er det ovenikøbet en billig løsning. Der findes dog også andre løsninger – bl.a. i form af moderne tapeter.\nGiv væggene et særpræg med tapet\nTapet, herunder fototapet vil kunne redde enhver væg og enhver boligindretning. Derfor ser vi al mulig god grund til at eksperimentere med dette. Ønsker du at gøre dit hjem helt unikt og hyggeligt, så vil det være oplagt at investere i fototapet, som fås i mange afskygninger. Du kan f.eks. invitere den smukke natur indenfor ved at købe fototapet til stuen eller soveværelset. Med tapet er det muligt at give de enkelte rum personlighed. Dette vil smitte positivt af på din glæde omkring hjemmet.\nDer er mange muligheder inden for tapet og fototapet, men det er også muligt at købe stuk rosetter og stuklister, som ligeså er et stort hit blandt danskerne. Mange finder det en smule udfordrende at sætte tapet op, fordi det skal hænge 100 % nøjagtigt, hvorfor mange søger hjælp blandt fingernemme bekendte. Det bør du også gøre, hvis du ikke er så fiks med fingrene.


Ceramiche Tre Erre (Palermo, Italien) - anmeldelser\nRestauranter i nærheden af Ceramiche Tre Erre\nAktiviteter i nærheden af Ceramiche Tre Erre\nNr. 4 af 70 Shopping i Palermo\nVia Emerico Amari 49, 90139, Palermo, Sicily, Italien\nKvalitet på kvalitet. Et besøg værd. Både store og små værker, der frister. Købte selv nogle... læs mere\nKvalitet på kvalitet. Et besøg værd. Både store og små værker, der frister. Købte selv nogle sommerfugle, men havde lyst til at købe det hele. Super betjening\nEt godt sted for en gave\nHåndværk er fremragende med rimelige priser for håndlavede keramik. Shop ejer tilbragte en del tid med mig selvom jeg kun købte en relativt billig vare. De var meget stolte af deres arbejde med god grund.\nI en lørdag, efter at have læst alle anmeldelser for dette sted ønskede vi desperat at gå der og se på, hvad de havde at tilbyde. Vi gik omkring 3 miles for at komme der, ankom og de blev lukket. Både TripAdvisor og deres hjemmeside...sagde, at de åbner kl. 16.00. Så vi ventede. Ved 4: 20 var der ingen, så vi kiggede i vinduerne og så en dame indenfor rengøring. Min ven kaldte nummeret på hjemmesiden og spurgte om de var åbne og de sagde ja. Men de var ikke åbne. Det var meget mærkeligt. Dårlige erfaringer!Mere\nRaffa_Francesco, Proprietario hos Ceramiche Tre Erre, svarede på denne anmeldelseSvarede d. 22. august 2017\nJeg tilbragte 2 uger i Italien sparer jeg var shopping i Palermo Palermo for min keramiske køb søger en keramisk butik jeg har set et par steder, men de var mere nips fornemmelse souvenirbutik plus keramik. Da jeg kom til Tre Erre jeg vidste, at...jeg var nødt til at gøre mit køb her. De er 100 % keramik ingen souvenirs magneter, hatte, viskestykker osv. bare keramik jeg købte mere, end jeg havde planlagt og det bedste var de indpakkede alt op og sendes tilbage til U.S. for mig med forsikring. Det gjorde jeg gerne spørge de andre butikker om skibsfart og de sagde, at de ville kunne men det gjorde jeg ikke føler dig godt tilpas sammen med dem jeg følte det som om, at hvis man selv ankom, var jeg var at tage en chance. Tre Erre havde en UPS klistermærke på vinduet og luftfartsselskabet fik endda afhentning mens jeg var der. UPS helt sikkert vidste butikken medarbejderen som de erstattede den venlige samtaler.Mere\nDejlig butik for at besøge mens i Palermo.\nDenne butik er fyldt med dejlige keramik. Ejerne var meget rart at arbejde med. Jeg vil anbefale alle, der besøger Palermo stop i. Det er meget praktisk, bare lige overfor cruise port, så en nem gåtur til stop i.\nSelv perfektionister vil med glæde\nVi var i denne butik i Julay, 2015. Vi købte 3 store tallerkener og fik en gave til vores dreng - en keramisk bil. Vi brugte næsten 2 timer på at tale til ejere. Det var meget, meget behagelig oplevelse. Hilsen fra Kate, Alexander og...Maxim fra Minsk! Og tak for din venlighed.Mere\nSmuk Keramik! Fremragende kundeservice & følge gennem\nSikke en flot butik af familien gjorde keramik i den lokale traditionel stil. Helt fantastisk! Fremragende kundeservice og følge op på tingene sendt på den anden side af Atlanterhavet. Meget dejligt par, der driver butikken. Og det arbejde er noget af det bedste vi har...set ikke kun på Sicilien, men i hele Italien, hvor vi har besøgt. Vi er italiensk Keramik mavens og har set en masse. Der er både traditionelle og kreative, og særdeles gennemarbejdet. Første gang vi blev forelsket i dem, mens vi boede på Hotel des Palmes, hvor de er iøjnefaldende opstillet som en del af en dejlig indretning. Tak for dit arbejde og din hjælp. Når vi vender tilbage til Palermo, vi vil vende tilbage.Mere\nVidunderlig Keramik Butik\nHvis du er på et krydstogt til Palermo, skal du sørge for at stoppe her. Tæt på færgeterminalen, det er et vidunderligt kilde af keramik og gaver. Gå ikke glip af denne butik!\nRaffaFrancesco, Proprietario hos Ceramiche Tre Erre, svarede på denne anmeldelseSvarede d. 26. juli 2013\nFå hurtige svar fra personale og tidligere besøgende på Ceramiche Tre Erre.\nGave- og specialbutikker, Undervisning og workshops, Haver


Bad Boys II (2-disc) (DVD) - Laserdisken.dk - salg af DVD og Blu-ray film.\nBad Boys II (2-disc)\nUdgivet 24. februar 2004 af Universal (DK) SDSD20225 / UPC# 5051159100313\nOriginal titel: Bad Boys II\nJuan Carlos Tapia Jordi Mollà\nSyd Gabrielle Union\nAlexei Peter Stormare\nTheresa Theresa Randle\nCaptain Howard Joe Pantoliano\nFloyd Poteet Michael Shannon\nRoberto Jon Seda\nDetective Reyes Yul Vazquez\nWatcha' gonna do... again\nI Bad Boys II følger vi igen de to narkobetjente Mike Lowrey og Marcus Burnet fra Miami politiet.\nI et forsøg på at få bugt med narkohandlerne har politiet lavet en speciel enhed kaldet TNT - Tactical Narcotics Team. Mike og Marcus er en del af denne enhed. Deres mål er den brutale cubanske narkobaron Johnny Tapia, der står for indsmugling af Ecstasy piller til Miami. Men de har flere problemer end det. Marcus overvejer nemlig at blive forflyttet til en anden afdeling, og det har han ikke fortalt Mike. Mike på den anden side har et forhold kørende til Marcus' søster, og det har Mike ikke fortalt Marcus. Så mens de ligger i åben krig med en superfarlig narkobaron, skal de prøve at få styr på deres egne problemer og forsøge at lade være med at rive hovedet af hinanden! Men endnu en faktor spiller ind i blandingen. Marcus' søster er i samme stund undercover for det specielle narkotikapoliti DEA, og hun har netop skabt kontakt til Johnny Tapia...\nManden bag Bad Boys er Michael Bay (The Rock, Armageddon). Når han laver film, så går det ikke stille af sig. Eksplosioner, pistoler og helte, der kaster sig rundt i slow-motion er på dagsordenen. Det er drengerøvsfilm af den bedste skuffe. Se bare den unødvendige diskoteksscene i Bad Boys II, hvor Bay kører kameraet mellem benene på de dansende piger så tæt på, at deres trusser næste rører linsen.\nEn Michael Bay-film er et overflødighedshorn af opfindsomme skud og tætklippede sekvenser. Glem historien, - den kan tit stå på et kvart frimærke! Men hvad gør det, når Martin Lawrence og Will Smith-samarbejdet fungerer så godt, som det gør? Når de to går i gang, så må jeg indrømme, at historie og dybere mening kan rende mig et stykke.\nSom actionfilm byder Bad Boys II på nogle meget opfindsomme skuddueller og en sindssygt flot biljagt, der slår den, der var i Matrix: Reloaded med flere længder. Men det er glimtet i øjet og drengerøvsstemningen, der gør filmen til en vinder.\nProduction Diaries featurette\nStunts & Visual Effects featurettes\nLa-La-La musik video med Jay Z\nStoryboards & Promos\nBrugerne skriver om Bad Boys II:\nDer er kugleregn, smadrede biler og fart over feltet, mens de jager en narkobaron fra Miamis gader til Cubas ghettoer. Og det bliver for alvor hedt, da Lawrence opdager, at playboyen Smith i hemmelighed mødes med hans sexede søster Gabrielle Union..\nEn lidt middel 2'er, kommer ikke rigtig op, på niveau med 1'er.\n"Bad Boys 2" har da sine øjeblikke, især biljagten synes jeg var noget, af det bedste i filmen.\nTo timers antiklimaks\nDet tog næsten et årti for de tre nøglekræfter at finde sammen og lave en 2'er til den populære "Bad Boys" (1995).\nMen her er de, den smarte, heroiske Mike Lowrey (Will Smith) og hans komiske makker, Marcus Burnett (Martin Lawrence), der allerede i åbningsscenen bliver skudt i røven. Mike har en hemmelig affære med Marcus' søster (Gabrielle Union), der også arbejder som undercoverbetjent.\nAlle tre involveres i en langvarig og stort anlagt biljagt, der kulminerer på en bro, hvor skurkene prøver at standse heltene ved bogstaveligt talt at smide biler samt et mindre skib ud over kørebanen, som var det en bowlingbane. Det foregår i høj fart, og billederne af køretøjer, der ruller og hopper imod kørselsretningen og smadrer alt på deres vej mod heltenes Ferrari, er filmens absolutte højdepunkt.\nDesværre kommer denne scene i filmens start, og alt det efterfølgende føles som et uopfindsomt antiklimaks.\nDer har været ikke færre end fem manuskriptforfattere på opgaven, så filmens mangel på ideer er nærmest utilgivelig. Desuden er "Bad Boys II" unødigt lang (140 minutter).\nAt filmen alligevel underholder skyldes de to hovedpersoners smittende humor, samt instruktørens dynamiske kameraarbejde og klipning, der er får selv det mest uinspirerede optrin til at se dyrt og lækkert ud.\nEkstramaterialet, hvoraf det meste befinder sig på Disc 2, er lige så velproduceret som selve filmen; der har tydeligvis været et særskilt DVD-filmhold i gang konstant under optagelserne.\n"Featurettes" (27 min.) er to grundige dokumentarer om filmens stunts og effekter, med særligt fokus på bro-sekvensen - de rullende biler er ægte, og en af dem rammer kameravognen i fuld fart!\nI "Sequence Breakdown" kan seks filmsekvenser studeres via henholdsvis manuskript, storyboard, færdig sekvens og backstage-optagelser, hvor vi følger filmholdets detaljerede forberedelser.\n"Production Diaries" byder på yderligere 19 backstage-afsnit inddelt efter emne, såsom instruktøren Michael Bay, der fortæller om den oprindelige film, eller de to stjerner, der terroriserer en ung statist.\nI den svage ende er seks fraklippede scener og en ideforladt musikvideo, hvor nogle babes lader som om de tænder på en gruppe specielt frastødende rappere.\n"Bad Boys II"-ekstramaterialet er spændende og omfattende, og når man har set det, forstår man bedre, hvilken hårfin timing det kræver at skyde Martin Lawrence i røven. Men måske skulle de have sigtet på instruktøren.\n1'eren var i det mindste underholdne!\nAnmeldt af René, Åbyhøj 20. august 2004\nHmmm, jeg ved nu ikke rigtig ......\nFilmen "Bad Boys II" varer hele 2 timer og 20 minutter.\nSædvanligvis sætter jeg mig for at fuldføre, hvad jeg selv har påbegyndt, men denne dybt besynderlige film var nu alligevel FOR tung kost for mig. Efter at have spildt to stive klokketimer (udelukkende p.g.a. ren og skær stædighed) på en film, som aldrig rigtigt formåede at holde min interesse fangen, måtte jeg til sidst kapitulere og stoppe afspilningen. Jeg vurderede, at de resterende 20 minutter under alle omstændigheder ikke ville være i stand til at kompensere for, at jeg var blevet franarret to dyrebare timer af mit liv.\nSom jeg ser det, er denne film et rigtig godt eksempel på, hvorfor det ikke nødvendigvis ALTID er en skidegod idé, at en succesfilm bare må og skal have en opfølger. Nogen gange er det bare bedst at lade en god film hvile i sig selv, og så sætte punktum. Videre til næste projekt. "Bad Boys II" er alt det, som etteren ikke var: Den er plat, pinlig, langtrukken - og samspillet imellem d'herrer Smith & Lawrence mangler totalt gnisten fra etteren. Man har så åbenbart satset hårdt på, at en vedvarende omgang fuld-fart-derud-af med biljagter, skudvekslinger og eksplosioner - altsammen i ét væk - skulle kunne rette op på manglerne.\nFilmens "humor" er til gengæld i en klasse for sig, og jeg har sjældent set noget lignende: Den er gennemført morbid, ja visse steder grænsende til det nekrofile.\nF.eks.: Scenen, hvor der bliver smidt lig ned på kørebanen fra en ligtransport i fuld fart (og for lissom at give publikum fuld valuta for pengene, lader vi lige ét af ligene få hovedet kørt af, af en forbipasserende lastbil) taler for sig selv, og siger nok i grunden mere om filmens manuskriptforfattere, instruktører og producenter, end om selve filmen. Eller scenen i lighuset, hvor Will Smith skødesløst roder rundt inden i et lig på jagt efter skjulte ecstacy-piller - til akkompagnement af seje replikker ("Jeg tror jeg har fundet det, her - grib! Ups! Nej, det var bare en nyre .... ") - mens makkeren vakler rundt i lokalet og brækker sig i bækkener, håndvaske og hvad der ellers måtte være i nærheden. Virkelig fin humor!\nDenne film kan vist kun være udtænkt af syge hjerner, eller af folk på ét eller andet stærkt euforiserende stof - muligvis det ecstacy, Smith & Lawrence er på jagt efter. Jeg indrømmer, at jeg er vild med den oprindelige "Bad Boys", men til gengæld håber jeg inderligt, at denne "drengerøvs-film af bedste skuffe" hurtigst muligt vil fortabe sig i glemslens tåger.\nAnmeldt af Steve Jørgensen, Hellerup 2. oktober 2003\nDenne Film Er en Hilt Udanmelige aksenfilm da den er sjov, fylt af aksen, karlighed. (også seld om at det ser for matet amikansk ud så er den det ikke!!!)\nRet din egen anmeldelse af Bad Boys II - klik her\nDeltag i debatten om filmen Bad Boys II - klik på "svar"\nForfatter Emne: Bad Boys II\nSendt 2004/01/06 22:49:57 IP: Logget\nUnderholdning i særklasse...\nJeg kan kun sige en ting om denne film... Hvis du er den heldige ejer at en hjemmebiograf, der altså kan bruges til noget, bør du skaffe dig denne film hurtigst muligt.. Med filmens helt ULTIMATIVE lyd kommer dit anlæg virkelig på prøve... Den er helt i top!!!\nSendt 2008/04/06 23:56:36 IP: Logget\njeg har bare et spørgsmål.... Har du nogen-sinde, fyret din gun af op i luften, og råbt AAAAAHHHHHHHHH!!!!!!!\nStart en debat om denne udgave af Bad Boys II (2-disc) - klik her


Flot udsigt over Kertinge Nor med Kerteminde og Storebælt i baggrunden\nVelholdt murermestervilla i gule sten og med tegltag. Ejendommen er kendetegnet ved en flot udsigt over Kertinge Nor med Kerteminde og Storebælt i baggrunden samt et fantastisk lysindfald i stuen. Ugenert have samt terrasse med markise. Kort afstand til Kerteminde.\nKerteminde er en hyggelig købstad med et godt handels- og foreningsliv. Kulturelt byder Kerteminde på spændende oplevelser såsom Johannes Larsen Museet. Johannes Larsen var en af Fynbomalerne, som søgte inspiration i det enkle liv i samklang med natur og familie. Kerteminde er også kendt for byens vartegn "Amanda" - granitstatue ved Langebro, som forestiller en ung fiskerpige. "Amanda" er udført af kunstneren Robert Lund Jensen i 1954. Hver sommer er Kerteminde vært for årligt tilbagevende begivenheder såsom Kirsebærfestivalen, Classic Fyn Rundt og Sail Extreme. Af andre seværdigheder bør også nævnes: Fjord og Bælt Centret, Vikingemuseet Ladby, Rudolf Mathis med stolte kulinariske traditioner samt den eksklusive golfbane Great Northern.\nRummelig entre med klinker og gulvvarme samt udsigt til Kertinge Nor. Dejligt Køkken med spiseplads og plankegulv samt flot udsigt over marker - udgang til skøn lukket have og sydvendt terrasse med markise.\nSkøn opholds- og spisestue i vinkel med fantastisk lysindfald og flot udsigt over både marker og Kertinge Nor. Stuen emmer af hygge og hjemlig atmosfære med flot plankegulv og brændeovn. Fra stuen er der udgang til skøn udestue med den dejligste udsigt over både Marker og Kertinge Nor.\nBryggers med klinker og kig til Kertinge Nor. Badeværelse med brus og gulvvarme.\nRepos med plankegulv og plads til kontor eller symaskinen. Skønt soveværelse med plankegulv og fantastisk udsigt over Kertinge Nor med Kerteminde og Storebælt i baggrunden. Rummeligt værelse med kvist, plankegulv samt skøn udsigt over Kertinge Nor. Dejligt værelse med plankegulv samt toilet.\nTil ejendommen hører mindre kælder til opbevaring af god vin og kolde øl. Derudover er der carport samt frostfri udhus/ værksted.\nHos boligtilbolig.dk er det sælgeren selv, der fremviser sin bolig. Er du interesseret i at se ejendommen, er du velkommen til at kontakte sælger, Marianne Bach på tlf. 51244837 og aftale en uforpligtende fremvisning.\nBestil en salgsopstilling på Odensevej 205, 5300 Kerteminde.\nRing til Marianne Bach på 51244837 for at aftale en uforpligtende fremvisning.


Sønderjylland, Toldbodvej 8, 6330 Aabenraa DK\nVil du være en del af en helt særlig arbejdsplads i Padborg? I tæt samarbejde med dine kolleger kan du komme til at varetage den afgørende ekspedition og kontrol af angivelsen af varer for at sikre, at virksomheder afregner den korrekte told.\nToldstyrelsen har til opgave at sikre nem og enkel angivelse af korrekt told og effektiv forvaltning af EU’s regler for handel over grænser døgnet rundt. Vi har også ansvar for at opretholde en stærk toldkontrol og beskytte det danske samfund mod indførsel af illegale varer. I de kommende år har vi en vigtig opgave med at modernisere og yderligere digitalisere toldområdet som fastsat i EU's toldkodeks.\nDu sidder som led i en større proces på toldområdet, hvor din rolle er helt central i forhold til ekspedition og kontrol. Din ekspedition er afgørende for, om varer kan komme ind og ud af Danmark og EU. Sammen med gode kolleger sikrer du, at toldprocedurerne, herunder forsendelser, im- og eksport holdes kørende ved at garantere nøjagtig registrering og smidigt samarbejde mellem chauffører, speditører og virksomheder. Ud over kundekontakten på vores adresse i Padborg hjælper du også over e-mail og telefon. Du bidrager også til lettere sagsbehandling, hvorfor det er en fordel, at du er god til skriftlig kommunikation og formidling.\nArbejdet byder på en spændende hverdag med opgaver, der har stor bevågenhed i og uden for landets grænser. Vi er med til at holde hjulene i gang i erhvervslivet og skal derfor altid være parate. Det betyder, at du skal kunne håndtere jævnlige forandringer og være indstillet på at arbejde på skæve tidspunkter, herunder aften, nat og weekend. Endvidere forventer vi, at du som medarbejder i ekspeditionen vil bidrage til løsningen af kontrolopgaver, når behovet opstår.\nDu har formentlig en handels- eller kontoruddannelse, eller du har tilegnet dig en anden relevant faglig ballast. Det er en fordel, hvis du kender til toldområdet. Du skal have let ved at tilegne dig ny viden, sætte dig ind i særlig lovgivning på området og motiveres af en stejl indlæringskurve.\nBesidder gode IT-evner, da al vores registrering foregår i digitale systemer\nKan håndtere rutinemæssige opgaver med stor detaljegrad\nEr robust og har erfaring med kundevendte opgaver\nEr god til kommunikation i skrift og tale og kan formidle et budskab klart og tydeligt\nKan tale og forstå engelsk og gerne tysk. Kendskab til andre sprog er en fordel.\nDen væsentligste faktor for at få succes i jobbet er din personlighed. Du kommer til at varetage en myndighedsrolle, hvorfor du som person er faglig korrekt, serviceminded og formår at fastholde en positiv og konstruktiv dialog med borgere og virksomheder. I pressede situationer viser du indlevelse og er samtidig professionel, så slutresultatet er det bedste for alle parter.\nDu opsøger viden og indgår i faglig sparring med kollegerne således, at der opbygges et tæt samarbejde, der bygger på gensidig tillid og respekt. Du er fleksibel og villig til at give en ekstra hånd, når opgaverne er mange eller vagtplanen udfordres.\nArbejdstiderne kan være meget skiftende og foregår i kontinuerlig tjeneste 24/7/365.\nToldstyrelsen - din nye arbejdsplads\nToldstyrelsen i Danmarks Skatteforvaltning udgøres af ca. 700 medarbejdere fordelt over hele landet. Sammen har vi ansvaret for at gennemføre kontrol og andre aktiviteter, der sikrer, at borgere og virksomheder betaler den rigtige told enkelt og effektivt. I toldekspeditionerne landet over arbejder ca. 100 medarbejdere med legal varetransport.\nDu bliver tilknyttet enheden T08, hvor vi har en meget alsidig arbejdsdag. Vi lægger stor vægt på godt fagligt samarbejde og videndeling, samtidig med at vi har et stærkt socialt sammenhold. Vi sætter pris på en god humoristisk sans og er ikke bange for at udvise begejstring.\nSend din ansøgning, cv, og andre relevante dokumenter senest mandag d. 3. juni 2019. Hvis du har spørgsmål om stillingen, er du velkommen til at kontakte funktionsleder Søren Barkmann Andresen på telefon 72 38 53 40 eller funktionsleder Henrik Pagh Kold på telefon 72 37 95 35 hverdage mellem 12-15.\nLøn- og ansættelsesvilkår i henhold til gældende overenskomst. Du bliver ansat i Skatteministeriet med tilhørende institutioner. Arbejdsstedet er indtil videre i Toldbodvej 8, 6330 Padborg.\nAnsættelsessamtaler forventes afholdt i uge 24, 2019 samt løbende.\nSøren Barkmann Andreasen


Farveløst hennahårmasker derhjemme - Procedurer\nVed hjælp af henna bliver hårets tværsnit ubetydelig, delamineringen reduceres, da naturlig farvestof udjævner de nye defekter i håret.\nFarveløs henna giver håret en glans svarende til effekten efter laminering. Plantepulveret har egenskaben af at danne en beskyttende film, der eliminerer porøsiteten af hårskaftet. På grund af dette vises silkiness og glans.\nTilstedeværelsen af et certifikat på butikens websted eller i forretningen.\nFor et par år siden var det muligt at style dit hår pænt med værktøjer som en hårtørrer, krøllejern og curlers. For at hjælpe piger og kvinder med at skabe smukke frisurer kommer sådan en moderne enhed som et strygejern eller en styler, da det er bedre kendt på fagfolk.


Overvældende interesse for Stillings historiske foredrag | Kulturcenter Mariehøj\nDe Conincks Kinafarer Henriette malet af en kinesisk kunstner 1798. Foto fra bogen.\nOvervældende interesse for Stillings historiske foredrag\nI to foredrag i januar omsatte forfatter og tidligere museumsleder hos Rudersdal Museer, Niels Peter Stilling sit store, lokalhistoriske værk, Rudersdal i Danmarkshistorien - fra oldtid til 1900. Og der skulle ekstra stole til, både på Mariehøj og på biblioteket.\nTirsdag den 15. januar var Per Kirkebylokalet på Kulturcenter Mariehøj stuvende fyldt af tilhørere. Det var et foredrag med forfatter Niels Peter Stilling om sin netop udkomne lokalhistoriske bog, Rudersdal I Danmarkshistorien - fra oldtid til 1900, der trak mere end fulde huse. 140 interesserede borgere var mødt op.\nForfatteren fortalte i mere end 2 timer, og i pausen blev der serveret kaffe og kage.\n"Det var et meget inspirerende foredrag og en veloplagt foredragsholder, der måtte signere adskillige bøger efter foredraget. Der er ingen tvivl om, at tilhørerne fik, hvad de kom efter," fortæller kulturchef Birgit Hoé Knudsen.\nKøkkenstole i brug på biblioteket\nTil foredraget d. 28. januar på Hovedbiblioteket i Birkerød mødte også 140 personer op, men bibliotekschef Maria Nielsen Westbrook kunne berette, at der blev plads til alle:\n"Alle bibliotekets stole var i brug - også dem fra personalekøkkenet og mødelokalerne. Alle tog det fint, der blev varmt, og vi sad tæt, som i meget tæt. Men tilhørerne var meget begejstrede for arrangementet, og ville gerne høre mere."\nFlere foredrag på vej\nKulturområdet glæder sig til at gentage succesen, når bind 2 om perioden fra 1900-2007 udkommer, hvilket efter planen er sidst på foråret. Mon ikke, at interessen er mindst lige så stor, når bind 2 endda omhandler en mere nutidig lokalhistorie, der strækker sig frem til kommunesammenlægningen.\nBiblioteket har pt. fire eksemplarer og 22 reserveringer af den første bog, så der er rift om den. Men fire yderligere eksemplarer er på vej.


Engle om Natten | Orø Midsommerdage\nLyt til Engle om Natten\nEngle om Natten er et songwriterband med rødderne i Orøs jord. Bandet holder af smukke klange, og sangene – både på dansk og engelsk – er meget melodiske og i nogle sange med en hang til sort melankoli.\nBandet består af Susanne Schjellerup (sang og percussion), Mette Petersen (sang og percussion), Jesper Lindblad (sang, bas, keyboard og percussion), Kaj Trojahn (sang, guitar, okulele, harmonika og pennywhistle) og Simon Bordal Hansen (sang og guitar).\nEngle om Natten har udgivet to albums. Aktuel er CDen “Painting Colours”, og tidligere udkom CDen “Jeg ser dig”.


Bygaden 32, 2625 Vallensbæk – Se vigtig info\nBygaden 32, 2625 Vallensbæk har forhøjet risiko for radonforurening. Vil du sikre dig at radonniveauet er indenfor Sundhedsstyrelsens' grænseværdier bør du få foretaget en radonmåling.\nFoto af Ejendommen på Bygaden 32 hentet fra Boligas arkiv. Boligen blev sidst set annonceret til salg online den 22. feb. 2016.\nDet tidligere energimærke på Bygaden 32, 2625 Vallensbæk havde en gyldighedsperiode, der udløb 14. juli 2021. Energimærket er derfor ikke længere gyldigt.\nVillaen på Bygaden 32, 2625 Vallensbæk er med det nuværende energimærke G relaltiv dyr at opvarme (se energimærkedata).


Organisering af større madevents er en af FOODs vigtigste grundpiller. Vi ejer og arrangerer nemlig de to største og vigtigste madfestivaler herhjemme.\nTil Copenhagen Cooking & Food Festival fejrer vi i 10 dage i slutningen af august hovedstadens fantastiske madscene.\nEn af FOODs vigtigste opgaver er at rådgive og hjælpe internationale medier, journalister og influenter, som har interesse i at skrive historier om dansk mad og gastronomi.\nDerfor assisterer FOOD årligt i omegnen af 100 journalister og influenter, som gerne vil fortælle historier fra Danmark, hvor maden spiller en central rolle.\nI en årrække har FOOD samarbejdet med de klogeste madhoveder i Danmark. Derfor bliver FOOD i stigende grad brugt i rådgivnings- og udviklingssammenhænge, når af madvirksomheder og forskellige dele af den offentlige sektor har brug for sparring eller styring til deres projekter.\nI år støtter vi blandt andet Fonden for Dansk Gastronomi, MAD Organization, Kokkenes Kokketalent, Sol Over Gudhjem, Bocuse d'or Danmark, Fanø Østersfestival og en række andre madrelaterede inititativer.


Afobazole, der er behov for anmeldelser)) - Migræne\nAfobazol eller valerian: sammenligning, og som er bedre\nDen moderne livsrytme påvirker befolkningens følelsesmæssige og mentale sundhed negativt. Konstant angst og stress fratager dig din sidste styrke. En ændring af kulisser eller afslapning hjælper ikke altid med at forbedre tilstanden. I nogle tilfælde kan du ikke gøre det uden at tage medicin.\nFunktioner ved brug af Afobazole\nAfobazole er et populært og bredt kendt stof, der bruges til at lindre stress og angst. Medicinen kaldes angstdæmpende midler..\nSolgt uden recept. Afobazol påvirkes af sigma - 1 receptorer, det vil sige dele af hjernen, der er ansvarlige for følelser, motoriske evner og hukommelse. Forhindrer udvikling af membranafhængige ændringer i GABA-receptorer. Neurologer og psykoterapeuter har brugt den fremlagte beroligende middel i mere end et år.\nMedicinen er blevet brugt med succes til behandling af mentale og somatiske sygdomme. Lægen har ret til at anbefale dette lægemiddel til patienter, der lider af angstlidelser, alkohol-abstinenssyndrom og irritabelt tarmsyndrom.\nMedicinen er vidt brugt i kræft til behandling af dermatologiske patologier. Afobazol hjælper ofte patienter med koronar hjertesygdom, astma og søvnløshed..\nLægemidlet fås i tabletter. Det indeholder mælkesukker, kartoffelstivelse, cellulose og magnesiumstearat. Fordelene ved den populære medicin kaldes:\nLav sedation. Det mærkes udelukkende med en overdosis. Det vil sige, når patienten ikke følger instruktionerne.\nLindrer nervøs spænding. Eliminerer psykologisk ubehag.\nLægemidlet har et lavt niveau af toksicitet. Optages hurtigt af kroppen. Metaboliseret i leveren.\nFås på apotek uden recept..\nBrugen af stoffet er ikke vanedannende. Afobazole har ingen muskelafslappende egenskaber, så dette lægemiddel påvirker ikke hukommelse og opmærksomhed.\nIkke desto mindre har Afobazole sine kontraindikationer. Så en medicin må kun tages af voksne, det vil sige personer, der har nået majoritetsalderen.\nDet anbefales ikke at udpege gravide kvinder og ammende mødre. I behandlingsperioden kan nogle komplikationer forekomme. Blandt dem er hovedpine, kløe, rhinitis, nysen, dermatitis og urticaria. Forekomsten af allergiske reaktioner beder mange patienter om at opgive det anbefalede lægemiddel.\nAfobazol tages oralt 3 gange efter et måltid. Varigheden af et behandlingsforløb er 2-4 uger. Medicinen skal opbevares på et tørt og beskyttet sted..\nValerian - det bedste beroligende middel\nValerian er et almindeligt beroligende middel af naturlig oprindelse. Fås i form af tabletter og flydende tinkturer. Hovedkomponenten er plantens rødder. Andre excipienser, såsom en makroolog, polyvinylalkohol, mikrokrystallinsk cellulose og copolyvidon, observeres også i lægemidlets sammensætning..\nNaturligt planteekstrakt har en beroligende virkning. I henhold til instruktionerne er indikationen for brug af medicinen tilstedeværelsen af følgende sundhedsafvigelser:\nSøvnløshed. Valerian er kun effektiv til søvnforstyrrelser af uorganisk oprindelse. Kronisk træthed er en af de vigtigste årsager til søvnløshed. For at fastlægge en nøjagtig diagnose skal du søge råd fra en professionel neurolog. Lægen hjælper dig med at finde ud af, om du skal behandle dette stof..\nVegetovaskulær dystoni. Behandling med urtemedicin er også kun tilladt som instrueret af en læge.\nNervøs belastning. Irritabilitet. For at stoppe stress med tinktur eller tabletter er det kun nødvendigt for langvarige og ofte tilbagevendende nervesammenbrud. I alle andre tilfælde er biosystemet i stand til uafhængigt at balancere nervestrukturernes arbejde.\nLette, funktionelle hjerte-kar-sygdomme. I dette tilfælde normaliserer urtepræparatet den generelle tilstand. Ikke mindre effektiv til spasmer i fordøjelseskanalen.\nValerian hjælper med at bekæmpe migræneanfald og smerter i trigeminalregionen. Naturlig oprindelse er den største fordel ved lægemidlet. I valeriaanske alkaloider er til stede. Disse stoffer bremser nerveimpulsernes funktion, hvilket igen reducerer ydeevnen og forårsager svaghed.\nDet daglige indtag er 30-60 mg for patienter over 12 år. Behandlingsvarigheden afhænger af patientens tilstand og kroppens reaktion på lægemidlets virkning. kontraindiceret ved depression og alvorlig leversygdom.\nSammenligning og nuancer af brug af stoffer\nDer er mange ligheder mellem de præsenterede medicin. Indikationer og kontraindikationer til brug i begge tilfælde er beskrevet i den vedlagte vejledning. Både valerian og Afobazole hjælper med at bekæmpe stress og søvnløshed..\nBehandling med beroligende midler er kun mulig med tilladelse fra lægen. Beroligende midler hjælper patienter med mave-tarmkanalepatologier og hjerte-kar-sygdomme. De betragtede stoffer har deres styrker og svagheder. Disse midler indtages strengt inde i overensstemmelse med den etablerede procedure..\nImidlertid er der en vis forskel mellem de kendte lægemidler. Forskelle observeres i form af frigivelse. Hvis valerian produceres i form af tinkturer og tabletter, er Afobazol kun i tabletter. Afobazol er mere relateret til medicin med kemisk oprindelse, valerian er en urtemedicin.\nValerian kan tages af børn og gravide kvinder. Afobazol er uacceptabelt at bruge under ovenstående omstændigheder. Det er billigere at købe urtemedicin end at købe Afobazole.\nAfobazol-tabletter anbefales at blive brugt under behandling til patienter med angstlidelser, patienter, der lider af søvnløshed og milde former for hjertesygdom. Det er værd at håndtere valerian for mennesker med vegetovaskulær dystoni og mennesker, der oplever nervøs belastning. Ved hyppige migræne er valerian også passende.\nPatienten ordineres ofte sådanne lægemidler til vegetativ-vaskulær dystoni, som bidrager til forbedring af mikrosirkulation. Dette er den form for medicin, Westinorm.\nDenne medicinske unikke sammensætning hjælper med at lindre angst. Effektiviteten forbundet med stress af intellektuelle evner reduceres ikke.\nIndholdet af artiklen:Inde i det lukkede hulrum i øjeæblet er der en konstant produktion af vandig humor. Ved udstrømningsstierne - dræningssystemet - evakueres det til de venøse kar. Ophthalmotonus bestemmes af forholdet mellem sekretionsvolumen og udstrømningshastighed for intraokulær væske.\nReg hvad er\nFunktioner i barnets hjerne EEG\nHvad er Lyme sygdom? Årsagerne, diagnosen og behandlingsmetoderne diskuteres i artiklen af Dr. Alexandrov Pavel Andreevich, en specialist i infektionssygdomme med en erfaring på 12 år.


B&B Casale Delle Stelle i Scandriglia til Bedste Pris-garanti | Agoda.com\nSe alle 5 ejendomme i Scandriglia.\nVia XX Settembre, 16/d, Scandriglia, Scandriglia, Italien, 02038 - Fantastisk placering - Se på kort\nMere om B&B Casale Delle Stelle\nUanset om du er turist eller forretningsrejsende, så er B&B Casale Delle Stelle et fantastisk overnatningsvalg, når du skal besøge Scandriglia. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nB&B Casale Delle Stelle tilbyder fremragende service samt alle de basale bekvemmeligheder der skal til for at nyde et skønt ophold. Hotellet tilbyder sine gæster adgang til et stort udvalg af servicetilbud, som delt stue-/tv-område.\nSom en ekstra tilføjelse tilbyder alle værelserne et udvalg af bekvemmeligheder. Mange værelser tilbyder endda opvarmning, altan/terrasse, fjernsyn LCD-/plasmaskærm, satellit-/kabel-tv, toiletsager, der vil glæde selv den mest kvalitetsbevidste gæst. Desuden sikrer hotellets væld af fritidstilbud, at du har rigeligt at foretage dig under dit ophold. B&B Casale Delle Stelle er et idéelt sted for rejsende der efterspørger charme, komfort og bekvemmelighed i Scandriglia.


B.T. mener: Venstre savnes | BT Debat - www.bt.dk\n16. dec. 2020 - 22:10\nB.T. mener: Venstre savnes\n»Venstre er det store dyr på savannen«. Sådan sagde Venstres formand, Jakob Ellemann-Jensen, for omtrent et halvt år siden, da partiet fejrede sin 150-års fødselsdag – godt nok i en bølgedal af både vælgertilslutning og evne til at sætte politisk dagsorden.\nI dag ser det endnu værre ud. Kun 14,3 procent af danskerne ville – i følge den seneste måling fra instituttet YouGov – i dag stemme på Venstre. Partiets næstformand og retsordfører, Inger Støjberg, har fået alvorlig kritik i sagen om adskillelse af asylpar, og en rigsret truer muligvis. Der er nok at tænke op i partitoppen over julen.\nNu står ‘det store dyr på savannen’ ovenikøbet forlegent tilbage som ‘det store dyr i glasbutikken’, efter justitsminister Nick Hækkerup tirsdag kunne præsentere et politiforlig for de kommende år – uden Venstre.\nDer er tale om et bredt forlig hele vejen fra Enhedslisten til SF, Socialdemokratiet, De Radikale, De Konservative og Nye Borgerlige. Men altså uden Venstre, for hvem selve finansieringen af forliget blev uspiselig.\nIndholdet af aftalen er klart et skridt i den rigtige retning for dansk politi. Den sikrer blandt andet 450 nye betjente og 20 nye nærpolitienheder rundt om i landet. I aftalen bliver der samlet afsat cirka 650 millioner kroner i 2021 stigende til cirka en rund milliard i 2023 ekstra til politiet og anklagemyndigheden.\nEt særligt afsnit i aftalen adresserer 'Mindre sagsbunker og kortere sagsbehandlingstider', og det er virkelig glædeligt.\nDet burde nemlig være godt nyt for mennesker, der fremover kommer i lignende situationer som Silas Lund, Jens Nielsen, Bente Hermann, Per Sørensen, Mary Jane Williams, Jeanica Christensen, Uffe Jensen, Charlotte Andersson, Sallie Nielsen, Jørn Lavdal, Natascha Mortensen og Klaus Fischer, der alle modigt har stillet sig frem i B.T.s serie med fokus på emnet og fortalt, hvordan de lange sagsbehandlingstider hos politi og domstole har påvirket deres liv efter den kriminalitet, der er begået mod dem.\nEn af de helt store katastrofer ved den lange sagsbehandlingstid har været, at kriminelle simpelthen er endt med at få rabat på deres straf, fordi det er trukket sådan ud. Den slags tærer på retsfølelsen, og det må være håbet, at den nye aftale i hvert tilfælde i nogen grad kan være med til at afhjælpe den slags problemer.\nEt andet punkt i aftalen er indførslen af en såkaldt politigaranti, hvis man oplever indbrud i hjemmet, vold, voldtægt og salg af stoffer nær en skoler. Det giver forhåbentlig en større tryghed for ofrene for de typer af kriminalitet.\nDer er med andre ord masser at glæde sig over i den nye aftale for dansk politi – også set med lov og orden-partiet Venstres øjne. Alligevel brydes en lang tradition for at være med i den slags brede forlig. Det er synd og skam, for Venstre hører til i forliget.\nIgennem de senere år har Venstre gentagende gange kritiseret politiets nuværende forhold og brugt de igangværende politiforhandlinger som anledning til at kræve mange af de ændringer, der nu faktisk er udmøntet i aftalen.\nDa det kom til stykket, svigtede det politiske håndværk dog. Man plejede at vide, hvor man havde Venstre, men pludselig er man i tvivl.


Glasinddækkede balkoner i spektakulært boligtårn | Byggeplads.dk\nGlasinddækkede balkoner i spektakulært boligtårn\n14. september 2019 - 10:10 i facader arkitektur\nEn del af balkonerne i boligtårnet Krystal i Hamborgs Havn har fået monteret det rammeløse indglasningssystem fra Solarlux\nNavnene taler for sig selv: Når et boligtårn hedder ”Krystal” (Kristall) og befinder sig i den helt nye skyline i Hamborgs havn ved navn ”Perlekæde” (Perlenkette), ved man, at der er tale om et ambitiøst projekt. Højhuset med to tårne med henholdsvis 17 og 20 etager rummer 37 ejerlejligheder i luksusklassen på op til 360 kvadratmeter. Det er tegnet af Kees Christiaanse fra arkitektfirmaet KCAP i Rotterdam i samarbejde med arkitektfirmaet Astoc fra Köln. Krystallen indgår i et bygningskompleks sammen med to kontorhuse, som er beklædt med tegl. Komplekset vandt førstepræmien i en international arkitektkonkurrence.\nHøjhuset på adressen Große Elbstraße 57 rager op over bygningerne i nærheden og byder beboerne på en enestående panoramaudsigt over Elben, byen og koncerthuset ”Elbphilharmonie”. Det uregelmæssige grundrids og den smukke glasfacade med moderne kassevinduer giver luksusboligtårnet sit ”krystalliske” udseende. Den kantede glasbygning vokser opad fra en sort naturstensokkel og deles i to ”arme” ved de øverste etager. De er forbundet med hinanden ved hjælp af en adgangszone på nordsiden. Turen i de glasbeklædte elevatorer på bygningens udvendige side er en oplevelse i sig selv. Turen er den længste af sin slags i Tyskland (66 meter ifølge producenten).\nBalkonerne, loggiaerne og tagterrasserne byder på al mulig komfort: På grund af havnelarmen har lofterne en lyddæmpende konstruktion, og mange af ejerne har derudover valgt at beskytte deres balkon mod vind og vejr ved hjælp af et rammeløst indglasningssystem fra firmaet Solarlux. Det enkle skyde-dreje-system monteres over glasbrystningen og er – også i lukket tilstand – næsten usynligt.\nSelv om ejerne fik tilbudt muligheden for at udforme balkonen efter eget ønske på et senere tidspunkt, valgte mange af dem straks den fleksible beskyttelse mod vejrliget.\nIndtil videre er 19 loggiaer blevet udstyret med skyde-dreje-systemet SL 25. Med denne teknik opnår man en betydeligt bredere åbning end ved rene skydesystemer, og føringsskinnen er smallere. Balkonen har et system med 15 bevægelige ruder og en imponerende samlet længde på knap 12 meter. Det første glaselement kan bekvemt åbnes ved hjælp af en enkel wire i rustfrit stål. Derefter kan seks fløje skubbes til venstre og ni fløje til højre. De samles så i to gennemsigtige, kompakte glassamlinger, som kan drejes væk. Takket være løbeteknikken på kuglelejer foregår det hele lydløst og uden besvær. Den udvendige side af glasruderne kan uden problemer rengøres indefra.\n– Systemet består af materialer i høj kvalitet og er certificeret af eksterne prøvningsinstitutter. På trods af indbygningsdybden på kun 27 mm forbedrer det konstant udluftede, vedligeholdelsesfrie aluminiumsprofilsystem støjdæmpningen med op til 17 decibel og byder på optimal beskyttelse mod vejrliget, fremhæver Sylvia L. Dondorff, sales manager for Norden hos Solarlux. Hun tilføjer:\n– Lejlighedsejerne får en dobbelt fordel: Beskyttelsen mod vejrliget reducerer på lang sigt omkostningerne til vedligeholdelsen af balkonen. For arkitekter er SL 25 en træffer allerede i den første planlægningsfase – balkonindglasningen kan nemlig kombineres med stort set alle tænkelige grundrids. Som systemproducent tilbyder Solarlux omfattende hjælp og rådgivning i hele byggefasen og står også altid parat med smarte specialløsninger, siger Sylvia L. Dondorff.\nDet væsentligste for beboerne er, at de kan tilbringe mere tid på balkonen uden at måtte give køb på komforten – ligegyldigt om det er tidligt forår, efterår, sen aften eller blæse- og regnvejr udenfor. I varmt vejr kan skyde-dreje-systemet åbnes i en håndevending, og eftersom glasfløjene er nærmest usynlige, mister man ikke følelsen af at sidde på en balkon, hvis man alligevel skulle blive nødt til at lukke dem, pointerer hun.\nFoto:Balkonen er beskyttet mod vind og vejr ved hjælp af et rammeløst indglasningssystem.


Pulsvarmere til fotografen | Mit Lille Paradis\nPulsvarmere til fotografen\nBy Mitlilleparadis-45 12. februar 2012\nJeg kan jo godt lide at fotografere, men i denne kulde er man jo også nødt til at have handsker på, når man er ude. Handskerne skal man så have af, når man skal finde kamereaet frem for at tage billeder….. meget besværlig med de der handsker :0))\nSå var det jeg så nogle strikkede pulsvarmere eller håndledsvarmere, og så gik jagten på en opskrift ind! Jeg søgte på nettet, men var ikke helt tilfreds med de opskrifter, som jeg faldt over. Jeg har aldrig været godt til at “freestyle” eller “strikke ud af hovedet”, som mange andre kan, så den opskrift var lidt vigtig for mig :0))\nSidst faldt jeg over en blog (kan desværre ikke finde den igen), hvor bloggeren havde strikket et par pulsvarmere fra bogen “Romantisk Country Strik” af Ditte Larsen & Inga Walløe Pantzar. Så gik turen til biblioteket for at finde bogen…. og opskriften.\nResulatet er nu at jeg nu har strikket et par pulsvarmere….. som nu bare skal sys sammen….. og garnet?? Ja, det er bare fra Netto, som i denne uge havde en del garn til salg – blandt andet “Rustik” :0))\nPosted in Fotografering, Håndarbejde\n6 thoughts on “Pulsvarmere til fotografen”\nJeg fandt din blog og det er jeg glad for ! Du inspirere mig, og jeg kan nu se at det kan lade sig gøre at sætte frø og lign. til at spire allerede nu. Foråret er her pludselig. Hvis du går ind på min blog vil du se en som jeg som bl.a farvorit der fotografere i naturen hun er fra Norge og det er gode billeder måske noget for dig også en om haven. Jeg bliver glad iøvrigt hvis du vil være på min blog også. Hilsen annetteskreativiteter.blogspot.com\nTak for dit søde svar – har allerede tilmeldt mig din blog :0))\nJa, såningen er igang…. selv om det ikke er alle frøene der er villige til at spire, men mere om det på bloggen senere.\nDet var da en rigtig god ide´. Dem bruger de jo meget på Grønland, strikket i flotte mønstre, eller med perler på.\nLige et godt råd; næste gang du strikker Håndledsvarmere, så prøv at strikke dem på strømpepinde, så slipper du for at skulle sy sammen ;-D\nHave/strikkehilsner fra Marianne.\nJa, næste gang må jeg finde strømpepindene frem fra gemmerne – det er nemmere end at skulle sy dem sammen bagefter…… takker for rådet :o))\n13. februar 2012 at 6:58\nAltså det var da en god idé. Det kunne da være jeg skulle overveje det samme – både til mig selv og datteren, der er tosset med at fotografere og også hundefryser på fingrene.\nTak for ideén.\nJa, vi fotografere må jo lide lidt for det gode billede, men med et par pulsvarmere bliver vi i hvertfald ikke kolde om hænderne :0))


Jay Reatard, 23.03.09, Lille Vega, København - Undertoner\nJay Reatard, 23.03.09, Lille Vega, København\nJay Reatard holdt myten om, at han er en af de mest intense live-oplevelser lige nu, i live på en mandag aften, der ellers sagtens kunne have druknet i hverdagsfornuft. Ingen pis, bare fængende punksange for fuld æder.\nNu pointerer jeg lige det åbenlyse, men formålet med et opvarmningsband ligger jo temmelig klart i betegnelsen. De skal varme publikum op, så de er klar til hovedattraktionen. Det betyder også, at de til en vis grad skal have noget til fælles med hovednavnet. De skal appellere til det samme publikum, men de må helst ikke være bedre end hovednavnet.\nNorske Pirate Love, der varmede op for Jay Reatard mandag aften, udfyldte således deres rolle fremragende. De startede lidt forceret, men da de først havde spillet sig varme, kom der mere ægte energi i deres 60’er-nostalgiske psych-garagerock. De endte faktisk med at være et decideret troværdigt rock’n’roll-band, der ikke bekymrede sig om meget andet end at spille røven ud af bukserne, hvilket var svært, da deres bukser sad ret stramt. Publikum var med, og hvad der nemt kunne have været en kedelig mandags-flok, blev en smilende flok individer, der havde det sjovt.\nDet fik de så især, da Jay Reatard og hans to bandmedlemmer gik på scenen til guitarfeedback. Den blev hurtigt afbrudt af et hæsblæsende poppunknummer, som blev afløst af det næste, og det der kom efter det i en uendelig strøm af “lige i skabet”-punknumre. Det gjaldt om at få pisset af, inden koncerten gik i gang, for der var intet pis, da den først ræsede derudad.\nFå ord blev sagt oppe fra scenen. Det eneste, det handlede om, var at spille punkrock for fulde gardiner. Hængegardiner foran øjnene vel at mærke. Oppe på scenen fløj to hårtotter rundt og den ene af dem sang. Bagved sad en trommeslager gemt væk i mørke, men man kunne høre hans energiske, insisterende trommespil.\nAlt går åbenlyst hurtigt i Jay Reatards univers. I hvert fald når han spiller live. Hvis man har mødt ham på tomandshånd, kan man blive helt overrasket over, at det energimonster er så relativt roligt og nærmest genert, for live bliver der leveret elektrificerede øretæver. Efter knap 40 minutters spilletid skred bandet af scenen, og der skulle ikke meget mere til end 20 sekunders hujende begejstring fra publikum til at få Reatard til at gå på scenen igen og spille endnu fem minutter, som sluttede i en brutal slagtning af heavy i hardcore punk-tempo.\nJay Reatard har i den grad givet punkrocken liv igen uden at sminke den med kunstige virkemidler. Han ved, at de fleste helst vil have kort, intens sex frem for flere timer lange sessioner med nogle få højdepunkter. Derfor er Jay Reatard højst sandsynligt det bedste knald på musikscenen lige nu.\ngaragerock pop punk


Netkøb udfordrer detailhandlen - High On Sophie\nMange e-forretninger yder på nuværende tidspunkt et stort udvalg af fragttyper. En af de populære er nu om dage at få afleveret pakken hos en pakkeshop, hvor det er nemt for dig at hente de bestilte produkter når der er tid til det. Muligheden er altså temmelig gnidningsløs, og desuden ydermere den mest prisbevidste leveringsudgave.\nDu burde lige så vel overveje at få produkterne bragt hjem til din privatadresse eller ud til din arbejdsplads. Fragtløsningen viser sig en gang i mellem en tand mere pebret, men endda ret gnidningsløs. Den mest betalelige leveringsudgave er dog selv at hente produkterne, men den mulighed er betinget af at du befinder dig i nærheden af netbutikkens bopæl.\nFlere internet firmaer frembyder levering på blot en enkelt hverdag på utallige varer, men vær vagtsom da det afhænger af at ordren indsendes forinden et angivent tidspunkt, så de med sikkerhed kan nå at få bestillingen på posthuset før de lageransatte har fyraften.\nVisse online butikker lover portofri fragt, men i mange tilfælde er det kun gældende hvis der erhverves for en bestemt pris. Desuden kunne man udse dig den mest letkøbte form for levering, hvilket typisk – uanset om man bor tæt på Hørsholm, Korsør eller Støvring – er at få fragtfirmaet til at køre dine varer til et afhentningssted.\nTrustpilot tilbyder dig i højeste grad ærlige muligheder\nDet er jo efterhånden yderst overkommeligt for almindelige mennesker at sammenligne priser hos diverse online varehuse og for det har massevis af online forhandlere set sig tvunget til at nedsætte salgsværdien på deres produkter – til drenge og piger, men også til voksne – betragteligt, og endda nogle gange sikre levering uden omkostninger.\nMen det kan ikke desto mindre blive udbytterigt at efterse nogle forskellige online shops efter udsalg forinden du gennemfører din handel, således at man er usvigeligt sikker på at få fat i den mest attraktive pris.\nDu må lige meget hvad være årvågen med, at ifald en online butik markedsfører en vare til en pris der er helt ekstremt favorabel, så burde det ofte være en varsel om en uægte e-handler. Kortkøb er trods alt omfavnet af en foranstaltning, som støtter dig overfor falske shops på nettet.\nGenerelt tilråder vi køb med gængse betalingskort eller MobilePay. Som et alternativ kunne du overveje et afdragstilbud som for eksempel ViaBill, i tilfælde af at du efterspørger at betale betalingen over flere uger.\nForud for at folk handler i en online shop behøver man i reglen tage stilling til netbutikkens forretningsvilkår, men det er ofte ikke særlig morsomt.\nEn anden mulighed kan derfor være at tjekke om internet forretningen er tilsluttet e-mærket, siden det generelt er en sikkerhed for at internet butikken imødekommer den officielle danske lovgivning, udover at online firmaet regelmæssigt ses til af fagfolk der har indsigt i reglementet på området. Dette er desuden din anledning til en hjælpende hånd, for så vidt du bliver udsat for besvær som følge af dit køb. Website.\nDesuden rekommanderer vi at køberen er oppe på mærkerne omkring de grundlæggende retningslinjer der gør sig gældende i forbindelse med købet, fx den returneringsret shoppen anvender. I den sammenhæng er det ydermere essesentielt, at man altid gemmer ens faktura, så man fremadrettet kan bevise sin shopping, om du søger produkter til en herre eller dame.\nRevideres af sagkyndige som har indsigt i lovene på området\nTrustpilot bringer dig ganske nyttige genveje til at tolke diverse nuværende køberes opfattelser og derfor anbefales det, at du eftersøger internet virksomhedens omtaler forud for at du bestiller.\nFacebook indebærer endvidere fuldt ud fortræffelige chancer for at få en idé om webbutikkens troværdighed. Foruden det er der en række online selskaber i Danmark som giver folk mulighed for at afgive en anmeldelse af købsoplevelsen, som på samme måde må bruges til at få et indblik i tidligere kunders oplevelser.


Overvågningen af influenza er gået i gang. I år begynder den gratis vaccination af risikogrupper først den 1. november.\nStatens Serum Instituts overvågning af sæsoninfluenza for 2019/20-sæsonen er gået i gang. Influenzaaktiviteten i uge 40 var dog på samme niveau som uden for influenzasæsonen.\nFølg forekomsten af influenza i den kommende sæson\nTilmed dig nyhedsbrevet INFLUENZA-Nyt her\nI år tilbydes gratis influenzavaccination til særlige risikogrupper fra den 1. november frem til den 15. januar. For gravide i 2. eller 3. trimester samt for personer med immundefekt og deres husstandskontakter tilbydes dog gratis vaccination til udgangen af februar.\nTidligere begyndte tilbuddet den 1. oktober. Ændringen skyldes, at det i 2019 har været vanskeligt for producenterne at levere vacciner til den 1. oktober på grund af en sen offentliggørelse af anbefalinger om vaccinesammensætning for influenzavacciner til den nordlige halvkugle fra WHO.\nOgså faglige grunde til senere vaccinestart\nDerudover er der også faglige hensyn, som gør, at det er hensigtsmæssigt at starte den gratis vaccination senere på sæsonen.\n”Influenzavaccinernes effekt aftager med tiden henover sæsonen. Forekomsten af influenza i Danmark stiger som oftest først i slutningen af december, og i flere sæsoner har der været betydelig influenzaaktivitet helt hen i marts måned. Når vaccinationen gives tidligt, vil beskyttelsen derfor være ringere i slutningen af influenzasæsonen”, siger afdelingschef Tyra Grove Krause fra SSI.\nInfluenzavaccination giver beskyttelse mod influenza efter cirka 2 uger. Immuniteten holder sædvanligvis 6-12 måneder.


Boliggalleri: Herskabelig villa med 70'er-tvist | Mainlifestyle\nBoliggalleri: Herskabelig villa med 70'er-tvist\nMed moderne kunst, velour, spejle, neonlys og fotografier har indretningskonsulent Cristina Vising-Swartz givet den herskabelige stil et underspillet 70'er-tvist.\nTorsdag, 15. februar 2018 - 10:28 - af Pia Olsen / Foto: Frederikke Heiberg\n– Serveringsdamen startede det meget 'skæve' look for mig. Jeg blev mere modig. Så kom de to røde munde til. Og nu kan jeg ikke få nok. Faktisk vil jeg gå så langt at sige, at jeg har behov for at have de der skæve ting. Jeg tør godt gå ud over kanten, fortæller hun.\n– I starten kunne jeg ikke fordrage Michael Kviums værker, så da min mand kom hjem med ét af hans billeder, der fyldte halvdelen af spisestuen, var det lidt svært for mig. Men kunst er en sjov størrelse; det vokser på én. Nu sparer jeg selv sammen til Kvium, og vi har hans billeder af indvolde og hjernemasse i vores soveværelse. Kunst må gerne provokere lidt. Det skal være lidt skævt, så jeg undres ... så jeg føler noget, siger Cristina Vising-Swartz.\nSE OGSÅ: Moderne retro-lejlighed på Frederiksberg\nMed fotokunst og reklameikoner læner stilen sig lidt op ad en underspillet 70'er-vibe, der bliver understøttet af velourpuder og en skulpturel puf, der giver et mere taktilt look i stuerne.\n– Vores soveværelse er ikke så stort, så det var nærliggende at skabe en spejlvæg, og jeg har valgt røgfarvede spejle, da det skaber en hyggelig stemning i rummet. Bag spejlene gemmer der sig helt almindelige Ikea-skabe, og jeg er så glad for, at min glarmester gik med på idéen. Jeg er meget fascineret af spejle, og det er en kunst at bruge spejlet til mere end bare at spejle sig i ... som en installation, mener Cristina Vising-Swartz.\nSE OGSÅ: Feminint hjem med velour og farver\nMurermestervilla med skæve detaljer\nHer bor: Cristina Vising-Swartz, 45 år, indretningskonsulent og indehaver af TA-DAA. Melander Vising-Swartz, 48 år, selvstændig, og deres to børn: Cecilia på 15 år og Olivia på 11 år.\nBolig: En 350 kvadratmeter stor murermestervilla fra 1924 på Frederiksberg.\nStil: Klassisk design og rolige farver krydret med kunst, der udfordrer.\nLæg dine coffee table-bøger i bunker på tre-fem stykker på dit sofabord. På den måde vil du blive mindet om bøgerne, som ellers gemmer sig i en reol.\nSkab sammenhæng ved at lade et materiale gå igen flere steder i din indretning. Her har Cristina Vising-Swartz hængt messingkuber af egen produktion over taburetten fra The Apartment. Messingkuberne kan købes hos TA-DAA.\nSørg for at vælge kunst, som skubber til dine grænser, men som også skaber overraskelser i din bolig som her, hvor parret har hængt to værker af Kenneth Willardt.\nGentagelser skaber harmoni\nIndret med gentagelser i dit hjem som her, hvor Cristina Vising-Swartz har stillet to ens sofaborde fra Poul Kjærholm. Gentagelser skaber nemlig et mere harmonisk og roligt udtryk.\nEr du vild med det harmoniske look, så vælg ens spisebordsstole til dit langbord. Det giver visuel ro. Her er det Syver-stolene fra Fritz Hansen sammen med et spisebord fra Brdr. Andersen.\nDet enkle look er skabt ved at vælge hvide, minimalistiske køkkenelementer, der smyger sig lige ind i de højtloftede og hvide rum.\nVælg lamper, der gør mere end bare at lyse rummet op. Neonskilte er det oplagte valg, hvis du vælger tekst eller motiver som læbestiften her fra TA-DAA.\nNår du indretter med lys, så vælg mange lamper i forskellige stilarter. Sæt overdimensionerede lamper sammen med mindre lamper. Kombinér også farvet lys med hvidt lys for en personlig stil. Neonskiltet er designet af Cristina Vising-Swartz og kan fås hos TA-DAA.\nBlomstrede tekstiler er et hit lige nu overalt i boligindretningen, og det skaber et feminint og dramatisk udtryk på ingen tid. Her har lampen fra Igenbrug fået en blomstret skærm. Porcelænsfigurer fra Figurligheder.\nBryd et rum i neutrale nuancer med en statementfarve som her, hvor den smukke koralfarvede lænestol fra Gubi giver rummet et mere feminint udtryk.\nSpejle gør rummet visuelt større, og samtidig er spejle et af de mest trendy virkemidler i dit hjem lige nu. Her har parret fået lavet en stor spejlvæg, der er sat på Ikea-skabe.\nGiv din væg et anderledes udtryk fx ved at male det med en maling, der har en effekt. Parret har valgt en varm grå nuance fra Jotun Lady Pure Color, der står smukt til det lyse rum.\nElsker du kunst? Skab en stor billedvæg med forskellige værker, som du binder sammen ved at bruge samme ramme til dem alle. Værker af Michael Kvium og Christian Lemmerz.\nVil du se endnu en imponerende villa? Så kom indenfor i den her villa i moderne snedkerstil!\nBoligreportage boligindretning indretning villa hus


Ferie fyldt med kærlighed og så lige 3 graviditeter ! - Fertilitetsliv.dk\nVi havde en vidunderlige ferie, bare M og mig, det var så ubeskrivelig tiltrængt. Underligt at skulle afsted med fly igen, det var som en helt ny oplevelse.\nVi boede på Radisson blu og havde opgraderet vores værelse til et superior værelse. Det betød at vi havde en kæmpe seng, dase område med stort fjernsyn og det lækreste badeværelse. Vi nød livet og hinanden, gjorde lige hvad der passede os og fik spist en masse lækker mad.\nDesværre havde vi regn meget af ferien. Men vi fik alligevel på 4 dage gået omkring 85 km og oplevet en hulens masse.\nVi vendte hjem til Danmark og fik lagt æg op som planlagt. I dette forsøg nåede jeg vidst slet ikke at have troen på det, i stedet havde jeg en masse spekulationer på om min slimhinde overhovedet var klar. Den var jo senest blevet kontrolleret 10 dage før ÆO og der var den ikke tilfredsstillende, så måske den stadig ikke var det ved ÆO. Dagene til testdag sneglede sig afsted og da vi endelig nåede den havde jeg også ret, endnu en negativ en af slagsen.\nDen negative test gjorde rigtig ondt, var forberedt på den men den ramte alligevel rigtig hårdt. Måske fordi jeg i min ferie fik kastet 3 graviditeter i hovedet, de 2 af dem på en dag !\nAv av, det var hårdt. Jeg vidste ikke helt hvordan jeg skulle tackle det og hvordan jeg følte omkring det hele. Jeg måtte adskille de 3 graviditeter og mærke efter hvordan de hver især føltes på mig. Det lyder måske sært, men nogles graviditeter kan jeg altså bedre være i end andres.\nDen første var temmelig nem at få skubbet lidt væk. Det var en gammel kollega jeg har skrevet lidt med om at være i behandling, men vores skriverier er gledet lidt ud i sandet. Så det var egentlig bare at lade den ligge og ikke genoptage skriverierne.\nDen næste gjorde rigtig ondt. Det var en “veninde” som jeg har mødt ved et fertilitetsnetværksmøde og fulgt igennem 2 år. Vi havde aftenen forinden hendes udmelding om graviditeten, skrevet rigtig meget sammen. Hun var rigtig nervøs for at teste og for at hun igen skulle stå med en negativ test. Jeg brugte en masse tid og energi på at berolige og trøste hende, da jeg selv ved hvor forfærdeligt det er at sidde med de følelser. Men jeg finder så efterfølgende ud af, at hun på det tidspunkt allerede havde testet positivt. Samt fået taget blodprøver 2 gange med fin fordobling af hcg. Jeg kan ikke sige hvorfor, men det gjorde mig virkelig ked af det, at hun ikke bare havde været ærlig. Vi har delt alt omkring behandling gennem de sidste 2 år, hun har været en rigtig god støtte for mig de gange hvor jeg har haft hcg stigning og ventet på afklaring. Pludselig følte jeg, at jeg havde kontakt til en person som jeg overhovedet ikke kendte.\nDen sidste graviditet blev meldt ud af en kvinde på instagram og var den jeg bedst kunne rumme. Lidt underligt da jeg aldrig har mødt hende og derfor meget nemt kunne cutte kontakten, men den tanke strejfede mig ikke, jeg blev faktisk rigtig glad på hendes vegne. Vi har skrevet rigtig meget sammen og vi ligner hinanden meget på mange punkter, så det føles som om jeg har kendt hende i evigheder. Misundelsen har da været der, men den er der vidst til alle gravide, så den tager jeg mig ikke så meget af. Skønt at være nået dertil, hvor jeg rent faktisk kan blive glad for andres graviditeter. Nu ønsker jeg bare det bedste for hende og glæder mig til hendes kvalme forsvinder. Vi har en fælles passion for at lave fyldte chokolader og det er ikke noget der fungere med kvalme.\nIkke så langt et indlæg denne gang, men havde behov for at få skrevet om mine tanker om de graviditeter. Har lært, at jeg skal få tankerne ud, så jeg ikke selv går og grubler med dem.\n5 uger skulle der gå før jeg modtog opkaldet om, at Stork klinik havde et donor match til os. Jeg...


FriYAY eller friD’OH? | kraftedeme FriYAY eller friD’OH? – kraftedeme\nJeg sover på sofaen ...\nAltså det er ikke fordi, jeg er blevet kylet ud af de højhellige gemakker og den ellers fantastisk k\nFriYAY eller friD’OH?\nPå arbejde i dag kom vi på et tidspunkt til at tale kort om yndlingsdage. Altså ikke fødselsdage, jul, pandekagedag og lignende.\nSnakken var faktisk en afløber af en eller anden kommentar om, hvornår man havde mest energi i løbet af ugen. Et bud var onsdag, fordi man så var halvvejs igennem ugen, og der ikke var SÅ længe til weekenden. Jeg sad og tænkte lidt … Indtil for nyligt ville jeg have været enig. Jeg ville have stemt i med en ‘ja, for fanden, og fredag er bare den allerbedste dag! Wooohooo, weekend!’-kommentar.\nAltså weekenden er da dejlig, og der er ikke meget, der slår følelsen af at vågne langsomt og vide, at man ikke skal skynde sig, fordi man ikke vil have skæld ud af barnets lærer, fordi hun liiiidt for tit kommer lige præcis, når klokken ringer (arh okay, når den HAR ringet).\nMen den dag jeg føler mig allermest frisk, glad og levende … er mandag!\nJa, I know … Totalt skruebrækker.\nDet bliver værre endnu … For min nye mindst favorit-dag (jeg gider ikke bruge ordet ‘hade’, for det har sådan en negativ klang. Og det er jo ikke fordi, jeg hader dagen. Den er bare ikke lige så god som de andre) er … Fredag!\nGodt nok er der X-factor og Disney og fredagsslik og ultraartige børn (de to sidste ting hænger sammen ;)) Men der er også træthed, hovedpine og ‘endnu en uge er slut, og jeg nåede ikke alt det, jeg ville’-følelsen. Og det er nok især det sidste, det handler om. En uge, der slutter. Som aldrig kommer igen. Et liv, der er en uge kortere. – Jeg behøver vist ikke skære det mere ud i pap 😉\nOoooog det er derfor, mandag er så dejlig. Begyndelsen på noget nyt. Alle muligheder er åbne. Hvad vil du bruge din uge på? Du vælger helt selv.\nDet er lige præcis det, der er så fantastisk ved livet. Der er intet, man SKAL. Ud over at dø. En dag.\nAlt det andet vælger du selv. Som det frie menneske du er, vælger du at gå på arbejde. Der er ingen, der tvinger dig. Og hvis du ikke føler, det er det rigtige, så har du alle muligheder for at sige farvel og tak og finde noget andet at tage dig til. Du kan også vælge IKKE at arbejde. Men det går kun for korte perioder ad gangen. Hvis du altså vælger at lade dig forsørge af det offentlige. Hvis du vælger at melde dig helt ud af systemet, så bestemmer du selv.\nJeg kan godt lide ind i mellem at udfordre den her tanke om ‘skal’. Altså med små ting. Jeg er jo ikke stor-rebel eller noget.\nEt lille eksempel: Når jeg er alene hjemme, bliver jeg lidt oprørsk over det her med at spise måltider, og så vælger jeg for det meste at lade være. Måske spiser jeg is klokken 9. Eller æbler klokken 22. Det behøver ikke være noget usundt. Jeg gør bare lige præcis, hvad jeg har lyst til. Når jeg har lyst til det. Bare et par timer. Og det er SÅ befriende.\nOg nu kommer jeg til at lyde som en rigtig ‘free spirit’, der laller rundt i min egen verden, og det er jeg bare overhovedet ikke. Jeg er for det meste sindssygt korrekt, kontrolleret og ‘efter bogen’. Men jeg er det, fordi jeg har lyst til det.\nShit, jeg trænger til at blive klippet …\n(Kemo)krøller eller ej – håret to år efter kemo …...\nFarvel, tatovering …\nJeg er sgu ikke helt tilfreds med brysterne …...\njasa recovery data harco mangga dua\nAltså det er ikke fordi, jeg er blevet kylet ud af de højhellige gemakker og den ellers fantastisk komfortable dobbeltseng (der har sådan en topmadras, …


Police Patrol ~ CANAL9\nPolice PatrolCool dokumentarserie fra 2007 om politiets arbejde på de amerikanske highways set gennem kameraer monteret i politibilerne. Police Patrol tager os med helt ud til frontlinjen i kampen for lov og orden på USAs landeveje.\nSet fra politikamerares unikke perspektiv bringer denne serie dig tættere på kriminaliteten end nogensinde. Se optagelser af nogle af de mest utrolige og ekstraordinære hændelser, der finder sted på de amerikanske landeveje. Der vises rystende scener, hvor bevæbnede og desperate mistænkte flygter fra politiet, der jagter de kriminelle med faretruende fart gennem trafikken.\nMen politiets arbejde er ikke altid kun et spørgsmål om liv og død, en gang imellem møder politiet nogle af livets mere farverige peronligheder. De støder på alle slags mennesker - fra en heroisk munk til en syv år gammel biltyv.


Kender du det, at det bare altid er den samme, der vinder mandlen? Du kan forsøge det her for at øge dine chancer.\n24. dec 2017, kl. 17:47\nDet er en tradition i mange danske hjem i aften, at børn og voksne spiser risalamande og kæmper om at finde mandlen, men du har en mulighed for at gøre dine odds bedre.\nSå hold dig fra toppen. Samtidig fortæller han, at det ikke er ideelt at være den første, der tager for sig af retterne, selvom man der ved, at der ikke er andre, der snuppet mandlen.\nFakta: Risalamande er ikke fransk\nDet er en dessert af kold risengrød, pisket fløde, mandler, sukker og vanilje. Risalamande er et dansk fænomen, der kendes fra omkring 1900, hvor man i borgerlige kredse begyndte at servere risalamande med kirsebærsovs til jul i stedet for risengrød.


RochestersMovieFest - Vent, hvorfor lod Avengers: Infinity War Shuri dø af kameraet? - biograffilm\nVent, hvorfor lod Avengers: Infinity War Shuri dø af kameraet?\nHver Marvel-fan har det ene offer forsom de ønsker havde overlevet. Det var en temmelig ødelæggende begivenhed at se vores yndlings-MCU-figurer, der falmede ned i en sky af aske, og hver gang det opdrages, føles det som et nyt åbnet sår i vores hjerter. Og netop da du troede, at det hele blev sagt og gjort med det største vidunder, der skete siden S.H.I.E.L.D's sammenbrud, blev der tilføjet en ny rynke til den allerede høje toll af følelsesmæssige skader. Som det viser sig, var Shuri - søster til kong T’Challa og tech guru extraordinaire af Wakanda - tilsyneladende en del af tabet på den skæbnesvangre dag.\nMens formodes at være i live i slutningen af Avengers: Infinity War, trailere til Avengers: Endgameramt med implikationen, at en af vores yndlings Marvel-genier blev støvet af kameraet. Først blev dette afskediget som et af de skud, som de ansvarlige elsker at inkludere, for at smide fans, der forsøger at gætte, hvad der skal ske i selve filmen. Men med tiden plakaterne til Avengers: Endgamehit,med hendes ansigt vist i samme sort / hvid kvalitet tog alle de andre faldne helte deres plakater. Hvilket ikke kun har os gale, det har også spørgsmålstegn ved hvorfor i helvede Avengers: Infinity Warville lade sådan en enorm død ske uden for skærmen.\nPrinsessen af Wakandas egentlige skæbne er altid blevet betragtet op i luften -at Shuri såvel som hendes karakter Ramonda havde overlevet slutningen af Avengers: Infinity War. Det er en konklusion, vi tidligere også sprang til, da filmen ikke var genert for at dræbe en masse karakterer, der optog både front og center samt den understøttende række i serien. At se alle fra Bucky Barnes til Groot bide støvet, det føltes ikke som om de ville efterlade det vigtige af et tegn ud af huggeblokken i første halvdel af denne to-del historie. Hvis hun havde gjort mindre for at gennemføre resultatet af historien, ville det måske have været fornuftigt at ikke medtage Shuri. Men som vi så i hendes sidste indspillede øjeblikke af aktivitet i Avengers: Infinity War, hendes betydning for det samlede plot kan ikke overvurderes.\nShuris store træk ind Avengers: Infinity Warhandlede om den potentielle løsning til at redde Vision fra at være afhængig af Soul Stone for at leve. Hendes sidst kendte placering var i hendes laboratorium i Wakanda, da Shuri kæmpede for at afslutte sit arbejde, ogat hun muligvis fandt en måde at redde Vision for at genoplive ham, sans Infinity Stone, der gav ham liv. Selvfølgelig brast Corvus Glaive ind i sit laboratorium under det, der lignede nogle meget vigtige faser af processen, og spørgsmålet om, hvorvidt hun lykkedes, blev efterladt så åben, som om hun havde overlevet eller ej.\nOg alligevel, da vi så T’Challa forsvinde foran Okoye i løbet af Avengers: Infinity War, vi fik ikke sådan en scene med Shuri. Hvilket er ret interessant, i betragtning af at ikke kun Danai Guriras karakter er, hun var også den sidste person, vi så med Shuri, da de kæmpedei Wakandan-laboratorierne. Du ville tro, at de to ville ønske at holde sammen, ikke kun for at øge oddsene for overlevelse, men også for at få Shuri over til sin bror, så de tre kunne skabe et gensidigt forsvar mod Thanos og hans gooner. Selvom hun stadig døde, ville det have været på kamera, hun ville gå ud i kamp og Okoye ville være endnu mere galvaniseret til at fortsætte den gode kamp i Avengers: Endgame.\nSå hvorfor viste de ikke begge børn fra Wakandas kongelige blodlinje støv væk Avengers: Infinity War? Uanset om de vidste, at det skete eller ej, kunne dette have været Marvels egen måde at bygge i en fældedør, hvis en bestemt part ikke kunne blive involveret. Lige så overraskende som Shuris død var meddelelsen om, at Avengers: Endgameville inkludere Valkyrie i listen over helte, der overlevede Decimationen. Så hvis Tessa Thompsons tidsplan ikke tillod hende at deltage, var Letitia Wright muligvis blevet bedt om at komme tilbage som Shuri for at afbalancere spillereglerne. Men som Valkyrie, nogen måtte tage hendes plads på den anden side af MCU-vinden, og den uheldige sjæl var Shuri. Det er måske ikke den bedste grund til at udelade karakteren, men det spiller efter reglerne i Decimation og føles som en naturlig pasform.\nSelv med Decimation, der kræver, at halvdelen af Marvel Cinematic Universe udslettes, var der ikke en anden karakter, der kunne have forsvundet, så Shuri kunne forblive? Det er ubrugeligt på dette tidspunkt, da det ikke kun forventes, at hendes karakter vender tilbage til Marvel Cinematic Universe i Avengers: Endgame, hun vil sandsynligvis være tilbage til yderligere eventyr i, der virker som en shoo-in for en fase 4 udgivelsesdato.\nBeslutningen var naturligvis en del af en omhyggelig plan om at afslutte The Infinity Saga, og vi argumenterer ikke med den kendsgerning. Men selv med den komfort, der kommer, når man tænker på de åbenlyse tilbagevenden for de faldne fra Avengers: Infinity War, det sidder stadig ikke godt, at den rette tid og det rette sted til at sørge for, at karakterens død ikke blev givet til publikummet, der klæbte sig fast på og / eller identificerede sig med Shuri på dette stadie af spillet.\nHer håber vi, at vi får nogle slags reelle svar på, hvorfor denne beslutning blev taget hvornår Avengers: Endgame muligvis giver afslutning på disse forespørgsler og mere den 26. april. Hvis du eraf Marvel Cinematic Universe, kan du se på, hvad vi hidtil har i vores guide til, som opdateres, så snart nye oplysninger om fase 4 kommer igennem.\nHeath Ledger erstattet af Johnny Depp On Parnassus?\n10 store tv-shows, der for nylig blev annulleret\nmørk ridder rejser sig bat kvinde\nrav hørt Johnny Depp 2013\nGabriel Luna deler skuffet reaktion på Ghost Rider-tv-show, der ikke sker\nHocus Pocus 'Thora Birch elskede ikke sin co-stjerne


Hvordan åbner Jeg Filen EAP? Filendelsen .EAP - File Extension .EAP\nHvordan åbner jeg filen EAP?\nGrundlægende informationer om filen EAP\nFilen EAP er en af filer af kategori Indstillingsfiler. Dens fulde navn er Adobe Photoshop exposure file. Filformatet EAP blev skabt af N/A. Hvis du har ankommet til os, søger du sandsynligvis på programmer, der vil hjælpe Dig at arbejde med netop filendelsen. I den yderligere del af siden vil du finde en liste over programmer, der understøtter filen EAP, sorteret efter styresystemer. Hvis oplysninger om konvertering af filen EAP befinder sig i vores database, vil du helt sikkert finde dem her.\nTags: Endelsen EAP, hvordan åbner jeg filen EAP, hvordan konverterer jeg filen EAP, åbning af filen EAP\nProgrammer, der understøtter filen EAP\nVi håber, vi har hjulpet dig med at løse problemet med filen EAP. Hvis du ikke ved, hvor du kan hente en app fra vores liste, klik på linket (som er programmets navn) - du vil finde der flere oplysninger om stedet, hvorfra kan du hente den sikre installation version af den nødvendig app.\nHvordan åbner jeg en fil med endelsen EAP?\nHvad er endelsen af filformatet EAP?\nHvilke programmer understøtter filen EAP?\nHvis efter gennemgang af materialerne på denne side, har du stadig ikke modtaget et tilfredsstillende svar på nogen af de spørgsmål, der præsenteres ovenfor, betyder det, at de oplysninger, der præsenteres her om filen EAP er ikke fuldstændige. Kontakt os ved brug af kontakt formular og skriv, hvilke oplysninger har du ikke fundet.\nGrunde til at beslutte, at du ikke kan åbne filen EAP kan være mere (bortset fra manglen på den installerede relevante app).\nFor det første - filen EAP kan være forkert forbundet (tilknyttet) med den installerede app til dens håndtering. I dette tilfælde skal du selv ændre dette link. For at gøre dette, skal du højreklikke på filen EAP, som du vil redigere, klik på optionen "Åbn med" og derefter vælg fra listen programmet, som du har installeret. Efter en sådan udført handling, skal problemer med at åbne filen EAP skal forsvinde for altid.\nFor det andet - kan filen, som du vil åbne, simpelthen være beskadiget. Så den bedste løsning vil være at finde dens nye version eller at hente den igen fra den samme kilde som før (måske download af filen EAP på en eller anden grund i den foregående session er ikke afsluttet og kan ikke korrekt åbnes).\nHvis du har yderligere oplysninger om filendelsen EAP, vil vi være taknemmelige, hvis du deler dem med brugerne af vores service. Brug formularen placeres her og sende os dine oplysninger, der bekymrer filen EAP.


Blockchain Observatory og Forum til Bring EU til ”Forefront” af Blockchain Tech - Blockchain Nyheder\nBlockchain Observatory og Forum til Bring EU til ”Forefront” af Blockchain Tech\nEU lancerer Blockchain Observatory med Ethereum Startup\nConsenSys, en af de mest fremtrædende nystartede i ethereum økosystem, vil arbejde med Europa-Kommissionen om sin EU Blockchain Observatory og Forum, som officielt lanceret torsdag.\nDen toårige bestræbelse vil finansiere op til 340 mio € ($425 million) i blockchain projekter. Kommissionen først annoncerede initiativet sidste forår, angivelse af dens ønske om at udvide den institutionelle viden om blockchain og distribuerede hovedbog teknologier.\n“Som en vigtig aktør i blockchain samfund, ConsenSys vil bringe stærk vilje til blockchain udvikling, solid ekspertise og forbindelser med den globale blockchain økosystem, og en iværksætterkultur tilgang til at engagere sig med interessenter og eksperter i EU og på verdensplan,” EF sagde torsdag i en erklæring afslører partnerskab.\nConsenSys, en global “venture produktion studie” der udvikler software primært til ethereum blockchain, blev grundlagt af Joseph Lubin, hvem CoinDesk profileret for sin mest indflydelsesrige i Blockchain 2017 serie.\nKommissionens meddelelse specifikt understregede sit ønske om at mobilisere blockchain til gavn for det indre marked, og bemærkede, at et hovedmål for observatoriet og Forum er at bygge videre på eksisterende projekter for at sikre de arbejder på tværs af grænserne.\nKommissær for den digitale økonomi og samfund Mariya Gabriel kommenterede:\n“Jeg ser blockchain som en game changer, og jeg ønsker, at Europa skal være på forkant med udviklingen. Vi er nødt til at etablere den rette gunstigt miljø - et digitalt indre marked for blockchain så alle borgere kan få gavn, i stedet for et kludetæppe af initiativer. EU Blockchain Observatory og Forum er et vigtigt skridt i den retning.”\nValdis Dombrovskis, en EF vice president med ansvar for den finansielle stabilitet, finansielle tjenesteydelser og kapitalmarkeder Union, blandt andre projekter, der tidligere har kommenteret på EU interesse i blockchain teknologi, sagde Observatoriet vil også vejlede EU politiske.\nHan roste ideen om blockchain teknologi, ordsprog “blandt de mange teknologier, der kører digital innovation, blockchain har potentialet til at være virkelig transformative for finansielle tjenesteydelser og markeder.\nForrige indlæg:UPS filer patent til at acceptere Bitcoin til garderobeskabe\nNæste post:Tocifret Tab Sweep Crypto Asset Marked


Previous 1 7 47 54 55 56 57 58 59 60 67 107 157 243 template Næste\nI forårets første 10 kampe, før Eskesen blev skadet, startede han inde i 0 af dem og fik i alt 127 minutter over de 10 kampe. Halvdelen af de minutter var i udekampe mod FCM og FCK, hvor man var bagud med flere mål og allerede havde givet mere eller mindre op. Det synes jeg virkeligt ikke er særligt mange gode chancer at få, og jeg har svært ved at se, at det er sådan man skal udvikle sig til at blive en god Superligaspiller der potentielt skal sælges videre til mange penge, som flere herinde har skreget ham op til at være. Med en tilgang af Opondo vil vejen til spilletid næppe blive kortere, i hvert fald ikke før der sælges nogle spillere fra.\nLindegaard, AK, Matti Lund osv. kunne også bare tage konkurrencen op dengang, problemet er bare, at det er rigtigt svært at slå igennem som ung spiller, hvis man ikke får sine chancer og også får lov til at fejle, og så ender vi med at se dem folde talentet ud andre steder eller gå helt i glemmebogen. Julius er 20 nu, hvis han vitterligt er et stortalent, skal han spille meget nu, og han skal helst spille fra start de fleste af gangene. Kig på dem der er på U21-landsholdet. De er ikke bare breddespillere i Superligaklubber, de er eller har været profiler eller i det mindste startere i klubber på det her niveau, i de flestes tilfælde, og det er de blevet fordi, at de har fået chancerne og tilliden.\nLast edited by Sheed; 12-06-2019, 22:29.\nVi kommer nok ikke meget videre. Du vælger at se Opondo som en Cockbloker og jeg håber bare at vi har fundet den næste Utaka..\nJeg tror at dette betyder at Greve skal videre. Og så er det jo 1:1.\nOg vi ved vel heller ikke om Eske er kommet over sin korsbåndsskade og overhovedet kommer på fuld kraft her i efteråret. Eller om Helenius er ved at blive solgt og man så prøver ham af som 1 af vores 4 angribere i truppen..\nOg chancer og tillid kommer også af sig selv de fleste gange når kvaliteten er der. Jeg er ikke så bekymret\nTil forskel for de tre du du nævner der, så var det også ældre garvede klassespillere uden det store videresalgspotentiale som stod i vejen for vores egne ganske udmærkede talenter. Her henter vi en ganske talentfuld spiller ind, som skal kæmpe om pladsen med en anden. Det sker selvfølgelig nok i erkendelse af vi ikke selv har yngre spillere vi kan hive op, men så er det vigtigt at vi formår at tiltrække talenter andetsteds fra, så vi ikke ender som i Brink-tiden.\nDesuden er det rigtigt hvad fmpr siger. Opondo kan blot være en erstatning for en greve/vacek. Desuden ved vi ikke hvad der ryger ud endnu. CN har der været snak om og hvad med JJT, der kun har et år tilbage af sin kontrakt? Fint med mig hvis vi er lidt på forkant for en gangs skyld\nDer skal noget som kan ændre kampene på bænken, hvis vi skal tage næste skridt. Feks ville det være fint st kunne bænke Kløve og CN når de rammer bundniveauet af og til. Men det er især vores offensiv som er lam. Ak har ikke formatet, og Helenius kan ikke finde det han engang havde. Der skal gerne 2 nye til, så vi har en alternativ type at sætte ind. Det har vi manglet længe. Gerne en Georg type, bare en som også laver mål, hvilket ikke rigtigt er tilfældet med Georg.\nMen hvis Eskesen fik 127 minutter i de første 10 kampe, så er det jo desværre nok fordi, at han er vurderet til ikke at være god nok. Trænerteamet ser ham til træning hver eneste dag, og hvis han brændte igennem dér, så ville han jo også spille mere. Julius er 20 år nu og Opondo er 21, så hvis Opondo står foran i køen (såfremt han ankommer), så er det jo nok fordi, at trænerteamet vurderer, at han kan byde ind med mere i forhold til Eskesen, og ikke som udtryk for at vi ikke vil spille unge spillere (jf din argumentation om konsekvensen at de kan fejle) - de er jo lige gamle?!\nJeg går også og drømmer om, at der var 5 fynske spillere i startopstillingen, men som det ser ud nu, så er AK for ringe og ustabil, Greve har desværre ikke vist at han kan forløse det sidste potentiale (hvilket jeg personligt er rigtig ærgerlig over), JJT spiller relativt fast og er vel 8-12. mand i truppen. Desler var desværre også gået helt i stå til trods for at han havde spillet mange superligakampe. Vi skal ikke bare spille fynboer, fordi det er fynboer.\nGrubbe og Obbekjær er stadig for tidligt at vurdere, og så er der jo vores nye 1. keeper, som jeg personligt også synes man skal satse på. Men ser vi efter et halvt til helt år, at potientialet ikke bliver forløst, og at han ikke har niveau til Suppen, så må vi hente noget andet ind.\nDet er jeg helt enig i. Jeg er også lettet over det nu er meldt ud at han er købt til midtbanen. Dermed jagter vi stadig en angriber. Opondo og en stærk målscore vil pynte på vores hold. Opondos fart og fine teknik vil give os noget andet i forhold til de typer vi har. Så er det bare at håbe hans udvikling også forbliver opadgående.\nDet vil være synd hvis de tog til BIF, men hvis de betale så kan jeg leve med det. Tror at de Europa pladser havde været guld værd i forhold til en forlængelse af de to.\nSaba vil være en god spiller at få ind, ham og Baskim\nkan også sammen på banen. Vil dog også gerne have en med mere fysisk a la Ufarlige Georg.\nDet må og vil ikke ske at de ryger til Bøf. Der må simpelthen være andre bejlere, hvis ikke at det lykkedes at få forlænget deres kontrakter. Men jeg forstår da godt NF. De er virkelig tyndt besat å de positioner, så de ville gøre en stor forskel for dem.\nLast edited by hankatten; 14-06-2019, 06:50.\nVi kan da ikke bruge en Kasper Fisker på 31 år. Han er en okay fin spiller, men vi har da ikke brug for så mange midtbanefolk!!!!\nJammen det kan jeg da godt forstå hvis de er. De er klasser bedre end det de allerede har. Men hvis de kan betale 10+ Mill i Silkeborg sidste sommer for en højreback er det jo også bare det prislag vi snakker.\nNår det er sagt håber jeg virkelig ikke at vi sælger til de gule aber fra Vestegnen\nStort Nej Tak til Fisker\nJeg er helt enig - det ville være mere sært hvis BIF IKKE var interesserede i de to, og er "prisen på grisen" rigtig, så er der vel ikke meget at gøre .. forudsat at spillerne selv ser et formål med det. Kasper Fisker tror jeg er ude af billedet når Opondo er hentet, så nej tak herfra også.\nDet ligner at OB nu har midtbanen på plads. Mit ønske om en mere power - og målsøgende off midt er blevet hørt. Det ligner samtidig at JJT godt kan være fortid. Udviklingen har ikke været der.\nNu mangler der\n❤ en angriber\ntil næste sæson, så bliver det godt.


Skrevet af Signe Juul Kraft d. 17. maj 2018 i kategorien Leukæmi\nEuropa-Kommissionen har godkendt Mylotarg (gemtuzumab ozogamicin) til behandling af tidligere ubehandlet CD33-positiv akut myeloid leukæmi (AML) i kombination med kemoterapi.\nMylotarg er den første og eneste AML-behandling godkendt i EU, der er målrettet CD33, som er et antigen udtrykt på AML-celler i op til 90 procent af patienterne.\nEuropa-Kommissionen har godkendt Mylotarg i kombination med daunorubicin og cytarabin til behandling af patienter 15 år og ældre med tidligere ubehandlet CD33-positiv AML, med undtagelse af akut promyelocyt leukæmi (APL).\nGodkendelsen er baseret på data fra det randomiserede, åbne fase 3-studie ALFA-0701 med 271 patienter med nydiagnosticeret AML. I studiet modtog patienterne Mylotarg 3 mg/m2 på dag et, fire og syv i kombination med konventionel kemoterapi eller kemoterapi alene. Det primære endepunkt var eventfri overlevelse (EFS).\nDe 135 patienter, der modtog Mylotarg sammen med over standard induktionskemoterapi, oplevede en signifikant forbedring i EFS sammenlignet med de 136 patienter, som kun fik kemoterapi alene. EFS var 17,3 måneder for patienter, der fik Mylotarg, sammenlignet med 9,5 måneder for dem, der kun fik kemoterapi.\nDer er rapporteret levertoksicitet, herunder livstruende og undertiden dødelig leversvigt, og VOD/SOS, hos patienter behandlet med Mylotarg. Andre særlige advarsler og forholdsregler omfatter myelosuppression og infusionsrelaterede reaktioner.\nMylotarg er et antistofkonjugat sammensat af det cytotoksiske stof calicheamicin, der er bundet til et monoklonalt antistof rettet mod CD33. Når Mylotarg binder til CD33-antigenet på celleoverfladen, absorberes det i cellen, og kalicheamicin udløses og forårsager celledød.\nAML er en hastigt fremskridende, livstruende kræft i blodet og knoglemarv. Hvis sygdommen ikke behandles, dør patienter med AML normalt af deres sygdom inden for et par måneder eller uger. AML er den mest almindelige form for akut leukæmi hos voksne og tegner sig for cirka 80 procent af alle tilfælde af akut leukemi.\nBehandlingsmålet for AML-behandling er, at patienten skal have en komplet, langvarig remission. En længere periode med remission før sygdommens tilbagefald er forbundet med bedre langsigtede resultater for patienterne. Lægemidler, som forlænger tiden før sygdommen genopretter og forlænger livet, kan derfor give meningsfulde kliniske fordele.